text
stringlengths 1
21.1k
|
|---|
༄༅།། ལྷོ་བྲག་ནམ་མཁའ་རྒྱལ་མཚན་གྱི་གསུང་འབུམ། |
སྟོད་ཆ། |
བོད་ལྗོངས་བོད་ཡིག་དཔེ་རྙིང་དཔེ་སྐྲུན་ཁང་། |
དཔེ་སྐྲུན་གསལ་བཤད། |
བྱང་ཆུབ་ཐུགས་ཀྱིས་འགྲོ་ཀུན་བུ་བཞིན་གཟིགས། |
ལྷག་པའི་ལྷ་ཡིས་རྗེས་བཟུང་བྱིན་གྱིས་བརླབས།། |
སྙིགས་དུས་འགྲོ་བ་འདྲེན་པའི་བཤེས་གཉེན་མཆོག་ནམ་མཁའ་རྒྱལ་མཚན་ཞབས་ལ་གསོལ་བ་འདེབས། |
ཞེས་བསྔགས་པ་ལྷོ་བྲག་གྲུབ་ཆེན་ནམ་མཁའ་རྒྱལ་མཚན་ནི་ཡབ་སློབ་དཔོན་ནམ་མཁའ་བཟང་པོ་དང་། |
ཡུམ་རིན་ཆེན་རྒྱན་ཞེས་བྱ་བའི་སྲས་སུ་རབ་བྱུང་ལྔ་པའི་མེ་ཕོ་སྟག་སྤྱི་ལོ་ལོ་ལ་ཤུད་ཕུའི་རིགས་སུ་སྐུ་བལྟམས། |
གྲགས་པ་དོན་ལྡན་གྱི་མཚན་ཡོངས་སུ་གྲགས་པའི་སྐྱེས་ཆེན་དེས་མཛད་པའི་གསུང་འབུམ་འཛམ་གླིང་རྒྱན་གཅིག་ཅེས་པར་པོད་གཅིག་ལ་ལྡེབ་མ་བཞི་བརྒྱ་ཉི་ཤུ་རྩ་བདུན་ཡོད་པ་དང་། |
བརྗོད་དོན་གཙོ་བོ་ནི་རྗེ་དེ་ཉིད་ཀྱི་སྐུ་ཚེ་གང་གི་མཛད་པ་ལས་ཐུན་མོང་བའི་སྙན་བརྒྱུད་ཀྱི་ཞལ་གདམས་རྣམས་གཙོ་བོར་བྱས་ནས་ལེགས་པར་བཀོད་པ་ལགས།། |
གངས་ཅན་གྱི་ལྗོངས་འདིར་སྐྱེས་ཆེན་དམ་པ་རྣམས་ཀྱིས་མཛད་པའི་རིན་ཐང་གཞལ་དུ་དཀའ་བའི་གནའ་རབས་ཀྱི་དཔེ་རྙིང་རི་བོའི་གཏོས་དང་མཉམ་པ་འཛམ་གླིང་ཡུལ་གྲུ་གཞན་དུ་དཀོན་ཞིང་ངོ་མཚར་ཁྱད་དུ་འཕགས་པ་འདི་འདྲ་མཆིས་པ་རང་ཅག་ཁ་བ་ཅན་གྱི་མགྲིན་པ་གཟེངས་སུ་བསྟོད་འོས་པའི་རྒྱན་དུ་ཆེ་ཞིང་། |
འདི་དག་ཉམས་པ་སོར་ཆུད་དང་མི་ཉམས་གོང་འཕེལ་ཆེད་ད་ལན་ང་ཚོས་སྐྱེས་ཆེན་གང་དེའི་གསུང་འབུམ་དག་གླེགས་བམ་གཉིས་སུ་ཕྱེ་སྟེ་དཔེ་སྐྲུན་ཞུས་པ་ཡིན། |
མ་དཔེ་བྲིས་མ་འདི་ལ་སྐུང་ཡིག་མི་ཉུང་བ་ཞིག་འདུག་པ་དེ་རྣམས་ཀུན་གྱིས་གཟིགས་ཀློག་བདེ་ཆེད་སོ་སོར་འཕྱུགས་མེད་བཀྲལ་བ་དང་། |
ལ་ལར་ཨང་གཟུགས་ཀྱིས་ཡིག་ཚབ་བྱས་པ་རྣམས་ཡིག་ཐོག་ཏུ་ཕབ་པ། |
ལྷག་པར་ཡིག་མཁན་གྱིས་བཤུ་འབྲི་བྱེད་སྐབས་ཕལ་ཆེར་མགྱོགས་ཁྱད་བྱས་པར་མངོན་པས་འབྲི་ནོར་ཡིན་ངེས་རིགས་རྣམས་དག་བཅོས་དང་ལྷག་ལེན་ཆད་གསོབ་ཞུས་ཤིང་། |
བརྡ་རྙིང་རྣམས་རང་སོར་བཞག་ཡོད། |
མཆན་བུ་བསྡུས་རྟགས་སོགས་མ་དཔེ་ནང་གསལ་ཇི་མ་ཇི་བཞིན་དུ་བཀོད་ཡོད། |
དེང་སྐབས་ཀྱི་འབྲི་སྲོལ་དང་མ་མཐུན་པའི་རིགས་གཤམ་དུ་རྟགས་འདི་ནང་དཔྱད་གཞིའི་ཚིག་དོན་བཀོད་ཡོད། |
མདོར་ན་གསུང་འབུམ་འདི་དཔེ་སྒྲིག་བྱེད་པའི་བྱ་རིམ་ནང་ངལ་འཛེམས་སླ་བཅོས་མེད་པར་རང་ནུས་གང་ཞུས་ཀྱིས་གཟིགས་པ་པོ་རྣམས་ལ་སྟབས་བདེ་ཡོང་ཐབས་ཞུས་ཁུལ་ལགས་ཀྱང་། |
དཔེ་སྒྲིག་པའི་ཤེས་ཚད་དམན་ལ་ཐོས་རྒྱ་ཆུང་བས་སྐྱོན་ནོར་ཤོར་རིགས་ལ་རྒྱ་ཆེའི་གཟིགས་པ་པོས་སྐྱོན་བརྗོད་ཡོ་བསྲང་དང་སླད་ཀྱི་བྱེད་ཕྱོགས་ལ་སྨན་པའི་སློབ་སྟོན་ལྷུག་སྩོལ་ཡོད་པ་ཞུ། |
གསུང་འབུམ་ནང་བདག་ཉིད་ཆེན་པོའི་རྣམ་ཐར་ཚུད་ཡོད་པས་འདི་ནས་མཛད་རྣམ་ལོ་རྒྱུས་སོགས་ལོགས་སུ་མཚམས་སྦྱོར་ཞུ་མ་དགོས་ཤིང་། |
ང་ཚོར་ལག་ཏུ་སོན་པའི་དཔེ་རྙིང་འདི་མཚོ་སྨད་རྫོང་ཆོས་དོན་ཅུས་ཀྱི་དབུ་འཛིན་ནོར་བུ་ཚེ་རིང་ལགས་ཀྱིས་རྒྱུན་གཏན་དམངས་ཁྲོད་དུ་ཟབ་ཞུགས་གནང་སྟབས་རིན་ཐང་གཞལ་དུ་དཀའ་བའི་དཔེ་རྙིང་འདི་བཙལ་རྙེད་བྱུང་ནས་མྱུར་སྐྱོབ་བྱ་རྒྱུའི་དགོངས་གཞི་འཆར་སྟབས་ང་ཚོ་དང་འབྲེལ་བ་ཐེངས་མང་གནང་སྟེ་ཐུགས་འཁུར་གཟབ་བཞེས་ཀྱིས་མ་དཔེ་མཁོ་འདོན་གནང་བར་ང་ཚོས་གོ་སྐབས་འདི་དང་བསྟུན་ནས་ཁོང་ལ་ཐུགས་རྗེ་ཆེ་ཞུ་དགོས་ཡོད། |
དཔེ་སྒྲིག་པ་གནས་ཟུར་རྟ་མགྲིན་ཚེ་དབང་གིས། |
ལོའི་ཟླ་ཚེས་བཟང་པོར། |
དཀར་ཆག་སྟོད་ཆ། |
ཐེམ་ཡིག་ཆོས་སྐྱོང་གི་བཀའ་རྒྱ་མ་བཞུགས་སོ། |
མ་ཎི་བ་བློ་བཟང་ནོར་བུ་དཔོན་སློབ་རྣམ་གཉིས་ཀྱིས་རྣམ་དཀར་གྱི་དགེ་བ་སྒྲུབ་ཚུལ།། |
གྲུབ་ཆེན་རིན་པོ་ཆེ་ཕྱག་རྡོར་བའི་བཀའ་འབུམ་ལས་ཕྱིའི་རྣམ་ཐར་བདུད་རྩི་ཕྲེང་བ་སོགས་བཞུགས་སོ། |
ནང་ཏིང་ངེ་འཛིན་གྱི་ཉམས་སྣང་རྣམ་ཐར་དུ་བཀོད་པ་སྙན་བརྒྱུད་ཀྱི་ལྡེ་མིག་སྐྱེ་བ་བཅུ་དྲུག་མ་ཕྲན་དང་བཅས་པ་བཞུགས་སོ། |
གསང་བའི་རྣམ་ཐར་ལོག་རྟོག་མུན་སེལ་བཞུགས་སོ། |
རྗེ་ཙོང་ཁ་པ་དང་མཇལ་ཚུལ་བཞུགས་སོ། |
བཀའ་སྟོད་ལུང་བསྟན་བཞུགས་སོ། |
ལུང་བསྟན་གསལ་བའི་སྒྲོན་མེ་བཞུགས་སོ། |
ནམ་མཁའ་ལྷུན་རྒྱལ་ལ་གདམས་པའི་ལུང་བསྟན་བཞུགས་སོ། |
གཏུམ་པོ་ལུས་དཀྱིལ་གསང་བའི་སྙིང་པོ་བཞུགས་སོ། |
ཡང་གསང་བདུད་རྩི་རྒྱ་མཚོ་བཞུགས་སོ། |
དྲི་མེད་སྙིང་པོ་བཞུགས་སོ། |
གཙུག་གཏོར་གསང་གཏེར་བཞུགས་སོ། |
གདུགས་དཀར་མོའི་སྒོམ་བཟླས་བཞུགས་སོ། |
དོན་དམ་སེམས་བསྐྱེད་ཀྱི་རྗེས་གནང་དང་ཁྲིད་ཡིག་བཞུགས་སོ། |
བྱང་ཆུབ་སེམས་ཁྲིད་སྦས་པ་དོན་གསལ་བཞུགས་སོ། |
རྗེ་བཙུན་སྒྲོལ་དཀར་ཡིད་བཞིན་འཁོར་ལོའི་ཚེ་སྒྲུབ་ཁྱད་པར་ཅན་བཞུགས་སོ། |
བསྟོད་པ་ནོར་བུའི་ཕྲེང་བ་བཞུགས་སོ། |
དཔལ་ལྡན་ལྷ་མོའི་ལས་བྱང་དཔག་བསམ་ལྗོན་ཤིང་བྱིན་འབེབས་སྨྲེང་བསྐུལ་དང་བཅས་པ་བཞུགས་སོ། |
མ་མོའི་སྐོངས་ཀྱི་གླེང་བཞུགས་སོ། |
བྱིན་འབེབས་སྤྱན་འདྲེན་དང་བཅས་པ་བཞུགས་སོ། |
ལྷ་མོ་དིང་མའི་དགོས་བསྐོངས་བཞུགས་སོ། |
མ་མོ་སྤྱི་བསྐུལ་བཞུགས་སོ། |
ལྟ་སྒོམ་སྤྱོད་གསུམ་གྱི་ཞུས་ལན་དང་གཞི་ལམ་འབྲས་བུའི་ངོ་སྤྲོད་བཞུགས་སོ། |
རྟོགས་པ་རང་ཤར་གྱི་བསྟན་བཅོས་མུན་སེལ་སྒྲོན་མེ་བཞུགས་སོ། |
བ་དཔལ་གསང་བ་བསམ་གྱིས་མི་ཁྱབ་པའི་རྡོ་རྗེའི་ཚིགས་བཅད་བཞུགས་དཔལ་གསང་བ་བསམ་མི་ཁྱབ་ཀྱི་བསྐྱེད་རྫོགས་ཀྱི་ཁྲིད་རིམ་གསང་དོན་གསལ་བྱེད་བཞུགས་སོ། |
གསང་བ་བསམ་མི་ཁྱབ་ཀྱི་ཟུར་ཁྲིད་ལས་ཚོགས་དང་བཅས་པ་བཞུགས་སོ། |
གསང་བ་བསམ་མི་ཁྱབ་ཀྱི་ལས་ཚོགས་བཞུགས་སོ། |
སྨད་ཆ། |
རྒྱུད་སྡེ་བཞིའི་ཚེ་སྒྲུབ་རྡོ་རྗེའི་ཚིག་རྐང་ཚེ་སྒྲུབ་རྣམ་འཇོམས་མ་བཀྲ་ཤིས་དང་བཅས་པ་བཞུགས་སོ། |
བྱ་བའི་རྒྱུད་དང་འབྲེལ་བའི་ཚེ་སྒྲུབ་བཞུགས་སོ། |
སྤྱོད་པའི་རྒྱུད་དང་འབྲེལ་བའི་ཚེ་སྒྲུབ་བཞུགས་སོ། |
རྣལ་འབྱོར་རྒྱུད་དང་འབྲེལ་བའི་ཚེ་སྒྲུབ་བཞུགས་སོ། |
བླ་མེད་རྒྱུད་དང་འབྲེལ་བའི་ཚེ་སྒྲུབ་བཞུགས་སོ། |
ཚེ་སྒྲུབ་ཀྱི་རྡོ་རྗེའི་ཚིག་རྐང་བདུད་རྩིའི་ཆུ་རྒྱུན་བཞུགས་སོ། |
རྡོ་རྗེ་རྣམ་འཇོམས་ཀྱི་སྒོ་ནས་ཚེ་སྒྲུབ་བཞུགས་སོ། |
འཆི་མེད་ཚེ་སྒྲུབ་དབང་མཆོག་དོན་གསལ་སྒྲོན་མེ་བཞུགས་སོ། |
གྲི་སྲི་བཅད་པའི་མན་ངག་བཞུགས་སོ། |
དཔལ་རྡོ་རྗེ་རྣམ་འཇོམས་ཀྱི་དབང་མཆོག་བདུད་རྩིའི་ཆུ་རྒྱུན་ཞེས་བྱ་བ་བཞུགས་སོ། |
རྣམ་འཇོམས་ཀྱི་མངོན་རྟོགས་བསྟོད་པ་དང་བཅས་པ་བཞུགས་སོ། |
རྡོ་རྗེ་རྣམ་འཇོམས་མནུར་ལུགས་ཀྱི་མངོན་རྟོགས་བཞུགས་སོ། |
དཔལ་རྡོ་རྗེ་རྣམ་འཇོམས་ཀྱི་མངོན་རྟོགས་མུན་སེལ་སྒྲོན་མེ་བཞུགས་སོ། |
རྣམ་འཇོམས་དཀྱིལ་འཁོར་གྱི་རྣམ་དག་དུར་ཁྲོད་ཀྱི་ལྷན་ཐབས་བཞུགས་སོ།། |
གཟའ་བསྲུང་བའི་ཞལ་གདམས་གསེར་གྱི་ཡང་ཞུན་བཞུགས་སོ། |
ཁྱུང་རྡོ་རྗེ་ཐོག་འབེབས་ཀྱི་སྒྲུབ་ཐབས་བཞུགས་སོ། |
བྱ་ཁྱུང་ནག་པོའི་སྒྲུབ་ཐབས་བཞུགས་སོ། |
ཞུ་ལན་རྡོ་རྗེའི་ཕྲེང་བ་བཞུགས་སོ། |
ཞུ་ལན་གནད་ཀྱི་མེ་ལོང་བཞུགས་སོ། |
སྐུ་ལྔའི་རྗེས་གནང་བཞུགས་སོ། |
རྡོ་རྗེ་གཅེས་འཕྲེང་གི་རྗེས་གནང་སོགས་བཞུགས་སོ། |
དཔལ་ཕྱག་ན་རྡོ་རྗེ་ཞལ་གསུམ་ཕྱག་དྲུག་པའི་མངོན་རྟོགས་བཞུགས་སོ། |
གཅེས་འཕྲེང་རྡོ་རྗེའི་རྩ་ཚིག་བཞུགས་སོ། |
ཟབ་ལམ་གཅེས་འཕྲེང་རྡོ་རྗེའི་ཁྲིད་བཞུགས་སོ། |
གཅེས་ཕྲེང་ཡི་གེ་བཞི་པའི་ཁྲིད་ཡིག་བཞུགས་སོ། |
གཅེས་འཕྲེང་གི་ཁྲིད་ཡིག་བཞུགས་སོ། |
གཅེས་འཕྲེང་རྡོ་རྗེའི་ཚིག་གི་རྣམ་བཤད་བཞུགས་སོ། |
བདུད་རྩི་ཐིགས་པའི་རྩ་ཚིག་སོགས་བཞུགས་སོ། |
བདུད་པོ་མཆེད་གསུམ་གྱི་སྒྲུབ་ཐབས་བཞུགས་སོ།། |
བདུད་པོ་མཆེད་གསུམ་གྱི་རྟེན་མདོས་བཞུགས་སོ། |
ཁྲོ་རྒྱལ་འདུས་པའི་སྒྲུབ་ཐབས་བཞུགས་སོ། |
ཞུ་ལན་སྨན་མཆོག་བདུད་རྩི་ཕྲེང་བ་བཞུགས་སོ། |
སྣང་བ་ལྷའི་འཁྱེར་སོ་བཞུགས་སོ། |
ཕུང་པོ་གསུམ་པའི་སྒྲུབ་ཐབས་བྱིན་རླབས་ཅན་བཞུགས་སོ། |
ལྟུང་བཤགས་ཀྱི་ཕན་ཡོན་བཞུགས་སོ། |
སྙན་བརྒྱུད་ཀྱི་སྦྱིན་སྲེག་བཞུགས་སོ། |
གཏད་འདོན་རིགས་གཉིས་བཞུགས་སོ། |
དྲག་པོ་གསུམ་དྲིལ་གྱི་སྒྲུབ་ཐབས་བཞུགས་སོ། |
བྱང་པའི་བདག་པོ་རྟ་ཧོན་ནམ་མཁའ་བརྟན་པས་མཇལ་མཚུལ་བཞུགས་སོ། |
སློབ་དཔོན་ཀུན་བློའི་རྣམ་ཐར་ཟུར་ཙམ་བཞུགས་སོ། |
ལུང་བསྟན་ཚོ་གཅིག་བཞུགས་སོ། |
ལྷོ་བྲག་རྗེ་བཙུན་ཕྱག་རྡོར་བའི་ཕྱིའི་རྣམ་ཐར་གདུང་རབས་དང་བཅས་པ་བཞུགས་སོ། |
ཐེམ་ཡིག་ཆོས་སྐྱོང་གི་བཀའ་རྒྱ་མ་བཞུགས་སོ།། ༄༅།། གུ་རུ་གུ་ཧྱ་པ་ཏི་ན་མོ།། |
མཐའ་ཡས་འགྲོ་བའི་གཉེན་དུ་གྱུར་ཀྱང་ནག་པོའི་ཕྱོགས་རྣམས་འཇོམས་པའི་དགྲ། |
གཟི་བརྗིད་མེ་དཔུང་འབར་བའི་ཀློང་ནས་འཕྲིན་ལས་སྣ་ཚོགས་ཆར་རྒྱུན་འབེབས།། |
End of preview. Expand
in Dataset Viewer.
README.md exists but content is empty.
Use the Edit dataset card button to edit it.
- Downloads last month
- 5